# **Szerződés elektromos gépjármű töltőberendezés üzemeltetésére és publikus elektromobilitási szolgáltatás nyújtására**

amely létrejött **egyrészről**

|  |  |
| --- | --- |
| Elnevezés (teljes név): | **Bátaszék Város Önkormányzata** |
| Székhely: | 7140 Bátaszék, Szabadság utca 4. |
| Törzskönyvi azonosító szám (PIR): | 733304 |
| Adószám: | 15733304-2-17 |
| Bankszámlát vezető pénzintézet neve és bankszámlaszám: | OTP Bank Nyrt.  11746005-15414076 |
| Képviseli(k): | Dr. Bozsolik Róbert Zsolt, polgármester |

mint az **Eszközök Tulajdonosa,** (a továbbiakban: „**Tulajdonos**”vagy „**Megrendelő**”),

**másrészről**

|  |  |
| --- | --- |
| Elnevezés (teljes név): | **MVM Mobiliti Kft.** |
| Székhely: | 1037 Budapest, Montevideo út 2. C. ép. |
| Cégjegyzékszám: | 01-09-965868 |
| Adószám: | 23443486-2-41 |
| Bankszámlát vezető pénzintézet neve és bankszámlaszám: | CIB Bank Zrt. Medve utcai Fiók (1027 Budapest Medve utca 4.)  10700024-66641649-51100005 |
| Képviselik: | Balogh Szabolcs ügyvezető és  Orgovány Ferenc ügyvezető együttesen |

mint az **Elektromos töltőberendezés** **üzemeltető és az Elektromobilitás szolgáltató** (a továbbiakban: „**Vállalkozó**” vagy „**MVM Mobiliti**”)

külön-külön „**Fél**”, együttesen „**Felek**”

között az alulírott napon és helyen, az alábbi feltételekkel.

**Fogalmak:**

**Birtokba adás napja:** jelenti azt a napot, amelyen a Vállalkozó a Töltők üzemeltetését, hasznai szedésének jogát Megrendelőtől átvette, és amelyet a jegyzőkönyvben rögzítettek.

**Kkt.:** a közúti közlekedésről szóló 1988. évi I. törvény.

**Korm. rendelet:** 243/2019. (X. 22.) Korm. rendelet az elektromobilitás szolgáltatás egyes kérdéseiről.

**MEKH:** Magyar Energetikai és Közmű-szabályozási Hivatal.

**ÁFA törvény**: az általános forgalmi adóról szóló 2007. évi CXXVII. törvény.

**Ptk.**: a Polgári Törvénykönyvről szóló 2013. évi V. törvény.

**Elektromobilitás szolgáltatás (a továbbiakban: „Elektromobilitás Szolgáltatás”)**: a Kkt. 45/B. § 2. pont szerinti elektromobilitás szolgáltatást jelenti, azaz az elektromos meghajtású jármű villamosenergia-tárolójának nyilvános elektromos töltőberendezésen történő töltése és kapcsolódó szolgáltatások nyújtása tartós jogviszony vagy eseti töltés alapján.

**Elektromobilitás szolgáltató (a továbbiakban: „Elektromobilitás Szolgáltató”)**: jelenti a Kkt. 45/B. § 3. pont szerint jelenti azt, aki az elektromobilitás felhasználónak a Kkt. szerinti szolgáltatást nyújt.

**Elektromos töltőberendezés**: a Kkt. 45/B § 5. pont szerinti olyan villamos berendezés, amely legalább egy darab normál vagy nagy teljesítményű töltőponttal rendelkezik.

**Töltő:** legalább egy darab normál vagy nagy teljesítményű töltőponttal rendelkező elektromos gépjármű töltő berendezés.

**Töltőberendezés üzemeltető (a továbbiakban: „Üzemeltető”):** az, aki a MEKH által kiadott üzemeltetési engedély birtokában nyilvános töltőberendezést rendeltetésszerűen működteti, annak műszaki üzemeltetését és karbantartását végzi.

**Preambulum**

1. A **Megrendelő** jelen Szerződés 1. sz. mellékletében felsorolt telephelyein elektromos gépjárműtöltési lehetőséget kíván biztosítani az MVM Mobiliti által üzemeltett publikus Elektromobilitás Szolgáltatás igénybevételére alkalmas töltőberendezéseken.
2. Megrendelő kijelenti, hogy 1/1 arányban tulajdonát képezik az 1. sz. mellékletben foglalt töltők.
3. Az **MVM Mobiliti** a Magyar Energetikai és Közmű-szabályozási Hivatal által kiadott „elektromos töltőberendezés üzemeltetésére” vonatkozó, érvényes működési engedéllyel rendelkezik, valamint Elektromobilitás Szolgáltatóként nyilvántartásba vételre került, amelynek száma: H 909/2020. (a továbbiakban: „**Működési engedély**”).
4. A Felek a fentiekben megfogalmazott célok elérése érdekében a jelen Szerződéssel hosszú távú együttműködést kötnek egymással.
5. **A Szerződés tárgya**
   1. A Megrendelő telephelyein telepített, a Megrendelő tulajdonát képező, elektromos gépjármű töltőberendezések műszaki üzemeltetése, és az üzemeltetésbe vont töltőberendezéseken az MVM Mobiliti által kínált publikus Elektromobilitás Szolgáltatás nyújtása.

Termék/szolgáltatás TESZOR és/vagy vámtarifa száma: T42.22

* 1. Felek a jelen szerződésben rögzített feltételek szerint együttműködnek a Megrendelő töltőberendezéseinek hatósági előírások és törvényi kötelezettségek szerinti folyamatos működtetésében.
  2. MVM Mobiliti a szerződés teljesítésével összefüggésben rendelkezik az elektromos gépjármű töltőberendezések üzemeltetéséhez szükséges hatósági engedélyekkel, valamint a nyilvánosan elérhető Elektromobilitás Szolgáltatás igénybevételét biztosító informatikai platformmal és fizetési rendszerrel.
  3. Felek megállapodnak, hogy az 1. sz. mellékletben rögzített, Megrendelő tulajdonában álló Töltőket a Birtokba adás napjától határozatlan ideig, Vállalkozó saját engedélye körébe vonja, azokat üzemelteti és a töltőberendezéseken Elektromobilitás Szolgáltatást nyújt.
  4. Felek rögzítik, hogy a jelen Szerződés alapján a Megrendelő a területileg illetékes villamos energia elosztó hálózati engedélyessel kötött hálózati csatlakozási szerződés útján köteles biztosítani a Töltőberendezések külön mérőórával mért hálózati csatlakozási pontját (POD), amelynek rendelkezésre álló teljesítménye legalább 3\*32 A kell, hogy legyen. Ha a rendelkezésre álló teljesítmény és a külön POD nem áll rendelkezésre a szerződéskötéskor, Megrendelő kötelezettséget vállal arra, hogy a fentebb rögzített rendelkezésre álló teljesítmény kiépítésére a szerződéskötést követő 30 napon belül az illetékes elosztóval szerződést köt. Megrendelő a jelen szerződés teljes időbeli hatálya alatt visszavonhatatlanul hozzájárul ahhoz, hogy az illetékes villamos energia hálózati elosztóval a rendszerhasználatra a Vállalkozó, mint felhasználó hálózathasználati szerződést kössön. Felek rögzítik, hogy a Vállalkozó az itt rögzített POD-ra a villamos energiát az általa választott villamos energia kereskedelmi engedélyestől jogosult beszerezni.

1. **Felek jogai és kötelezettségei**
   1. **Megrendelő jogai és kötelezettségei:**
      1. **Megrendelő** a szerződés hatálya alatt, jelen szerződés 8.8. pontjában rögzített kapcsolattartónak elektronikus úton megküldött módosítási igénnyel, minimum 30 napos előzetes bejelentési kötelezettség mellett, szabadon módosíthatja a szerződés keretében üzemeltetett töltők körét.  
         A Vállalkozó felé megküldött módosítások, a módosítási igény megküldését követő 2. naptári hónap 01. napjától kezdődően lépnek hatályba. A módosításokat Felek az 1. sz. melléklet módosításával minden esetben írásban rögzítik.
      2. **Megrendelő** vállalja, és szavatol azért, hogy az 1. sz. mellékletben meghatározott Töltők rendeltetésszerű üzemeltetéséhez, az 1. sz. mellékletben rögzített elektromos teljesítmény rendelkezésre áll, és ezt a teljesítményt a Megrendelő a jelen Szerződés tartama alatt folyamatosan biztosítja Vállalkozó részére.
      3. A **Megrendelő** előzetes értesítés nélkül nem jogosult a jelen Szerződés tartama alatt a hálózati kapacitás (teljesítmény) olyan módon történő csökkentésére, hogy az a Töltők igénybevételét bármilyen módon akadályozza vagy ellehetetlenítse.
      4. **Megrendelő** biztosítja, hogy a töltők legalább a telepítési helyszín nyitvatartási idejében folyamatosan, korlátozásoktól mentesen igénybe vehetők legyenek.
      5. A Töltők igénybevételét időszakosan korlátozó, **Megrendelő** oldalán felmerülő körülményről Megrendelő köteles 5 napos előzetes határidő betartásával, tájékoztatni Vállalkozót.
      6. **Megrendelő** által korábban kialakításra került: az 1. sz. mellékletben felsorolt töltők telepítési helyszínein töltőoszloponként 2 db Parkolóhely, a szükséges burkolati jelek és közlekedési/tájékoztató táblák elhelyezésre kerültek, valamint a töltők védelmét biztosító ráfutásgátló szegély kiépítésre került.
      7. Megrendelő köteles a Parkolóhelyek rendeltetésszerű használatra alkalmasságáról a szerződés érvényessége alatt gondoskodni, ide értve különösen, de nem kizárólagosan a Parkolóhelyek megfelelő kivilágítását, megközelíthetőségének biztosítását, a Parkolóhelyek tisztán tartását a jég és hó eltakarítását.
      8. **Megrendelő** legalább a telepítési helyszínek nyitvatartási idejében biztosítja az MVM Mobiliti, vagy alvállalkozója részére a Töltők üzemeltetéséhez szükséges karbantartási, ellenőrzési munkálatok elvégzését.
   2. **Vállalkozó jogai és kötelezettségei:**

Az **MVM Mobiliti** köteles a hatályos jogszabályoknak, a jelen Szerződésnek és a vonatkozó működési engedélyének megfelelően üzemeltetni, karbantartani és üzemben tartani a Töltőket.

Az **MVM Mobiliti** kötelezettséget vállal továbbá arra, hogy az elektromos gépjármű töltésre vonatkozó Működési engedélyét a Szerződés teljes időtartamára hatályában fenntartja, valamint annak feltételeit betartja.

Vállalkozó köteles a villamosenergia-hálózathasználati szerződés megkötése után a töltőállomás ellátásához szükséges villamos energia megvásárlására a villamosenergia-kereskedővel szerződést kötni és hatályában fenntartani mindaddig, amíg jelen szerződés is fennáll.

* + 1. **Üzemeltetési és hibaelhárítási tevékenység részletezése**

1. Hibaelhárítási feladatok megkezdése, a távfelügyeleti rendszeren keresztül elhárítható hibák esetén, a bejelentéstől számított 4 órán belül, helyszíni hibaelhárítás esetén a bejelentést követő 3 munkanapon belül.
2. A töltőberendezéseket és az üzemeltetési tevékenységet érintő hatósági vizsgálatokhoz kapcsolódó helyszíni, személyes részvétel.
3. Telefonos Ügyfélszolgálat az ügyfelek részére.
4. Nem rendeltetésszerű használattal összefüggésben keletkezett hibák eseti hibaelhárítása, az eseti munkavégzés díjaira vonatkozó 2. sz. mellékletben meghatározott díjakon,
5. Töltőberendezések távfelügyeleti informatikai rendszerének biztosítása és működtetése, amely az alábbi funkciókat biztosítja:
   * mobil adatkapcsolat a távfelügyeleti rendszerhez történő folyamatos kapcsolódáshoz, az ehhez szükséges kommunikációs SIM-kártyákkal,
   * távoli diagnosztika és hibakeresés.

A töltőberendezések használatával kapcsolatban **Vállalkozó** az átadás-átvétel során egyszeri 90 perces helyszíni oktatást biztosít **Megrendelő** kijelölt munkatársai részére, amely során bemutatásra kerül a töltőberendezések használata, és a rendeltetésszerű használat során felmerülő olyan hibák elhárítási megoldásai, melyek a töltőberendezések felnyitása nélkül megvalósíthatók (amennyiben a csatlakoztatott gépjárművek kompatibilisek a töltőoszlopok szabványos csatlakozóival, és műszakilag megfelelő állapotban vannak).

Rendkívüli, közvetlen élet- és/vagy balesetveszélyt okozó meghibásodások esetén a hibaelhárítás kezdetéig **Megrendelő** köteles a helyszínt biztosítani, a berendezést áramtalanítani és annak használaton kívüli állapotát a felhasználók felé egyértelműen jelezni, szükség esetén a területet elkeríteni.

* + 1. **Rendszeres karbantartási tevékenység részletezése**

1. A töltőberendezések és komponenseik gyártó által előírt, éves rendszerességű ellenőrzése.
2. Gyorstöltő berendezések (AC töltők) és komponenseik évenkénti díjmentes átvizsgálása és ellenőrzése.

* AC csatlakozóvezetékek kötési pontjainak állapotellenőrzése, elosztószekrényben és töltő oldalon,
* TYPE2 csatlakozóaljzatok ellenőrzése,
* kismegszakítók, biztosítóegységek, mikrokapcsolók működésének ellenőrzése,
* vészleállító gomb helyes működésének ellenőrzése (amennyiben a berendezésen elérhető)
* töltőberendezések és csatlakozók külső-belső tisztítása.

1. Érintésvédelmi jegyzőkönyvek rendeleti előírásoknak megfelelő, 3 évenkénti, aktualizálása.

A karbantartási tevékenység kereteit meghaladó, **Megrendelő** egyedi megrendelése alapján végzett munkákat, **Vállalkozó** a 2. sz. mellékletben meghatározott díjakon vállalja.

* 1. **Elektromobilitás Szolgáltatás részletezése**
     1. A szerződés időtartama alatt, a szerződés 1. sz. mellékletében meghatározott elektromos gépjármű töltőberendezéseken Vállalkozó publikus Elektromobilitás Szolgáltatás nyújtására jogosult. Vállalkozó az Elektromobilitás Szolgáltatás jogának gyakorlásáért és az ehhez szükséges ingatlanok (2.1.6. pont szerint Parkolóhelyek) használatáért a 2.6. pont szerint Megrendelő részére forgalomarányos bérleti díjat fizet.
     2. A szolgáltatás nyújtásával kapcsolatban Vállalkozó a Működési engedélye keretein belül jogosult a szolgáltatás díjainak meghatározására, valamint az általa üzemeltetett informatikai elszámoló rendszeren keresztül az elektromos gépjármű töltők hasznainak szedésére.
     3. Az Elektromobilitás Szolgáltatás nyújtásához szükséges villamos energiát Vállalkozó a hálózati elosztóval és a villamosenergia-kereskedelmi engedélyessel saját nevére megkötött szerződések alapján jogosult beszerezni.
  2. **Arculati megjelenés és marketing**
     1. Az **MVM Mobiliti** jogosult a Töltőket saját költségére arculati megjelenésével ellátni, továbbá legfeljebb az **MVM Mobiliti** „Mobiliti” logójával azonos méretű arculati megjelenést a **Megrendelő** is jogosult elhelyezni a tulajdonát képező töltőn.

Abban az esetben, ha jelen Szerződés bármely okból megszűnik az **MVM Mobiliti** legkésőbb a Szerződés megszűnését követő 30 napon belül jogosult a Töltőkön elhelyezett saját logóját és egyéb arculati elemeket eltávolítani. Az eltávolításhoz szükséges bejutást a **Megrendelő** köteles biztosítani és tűrni.

* + 1. Az MVM Mobiliti kötelezettséget vállal arra, hogy az elektromos töltésre vonatkozó forgalmi adatokat, összesített formában, a Megrendelő részére havi rendszerességgel elektronikusan megküldi. Ezen forgalmi adatokat a Megrendelő saját marketing céljai elérésére szabadon felhasználhatja, így különösen a CO2 kibocsátás csökkentése iránti elkötelezettsége, forgalmának növelése, valamint a környezettudatos szerepvállalása hangsúlyozása érdekében.

**Díjazás és elszámolás, számlázás, fizetési feltételek**

* 1. **Vállalkozói díj**
     1. Felek megállapodnak, hogy Megrendelő az 1. sz. mellékletben megjelölt elektromos gépjármű töltőállomások tekintetében a 2.2 pontban előírt tevékenységek elvégzése alapján Vállalkozónak Vállalkozói átalánydíjat (a továbbiakban: „**Vállalkozói díj**”) fizet, a következők szerint.

A Vállalkozói díj összege:

**4 300.- Ft + ÁFA / hó / töltőoszlop**, összesen bruttó 5 461.- Ft /hó/töltőoszlop, azaz négyezerháromszázforint + Általános Forgalmi Adó, összesen bruttó ötezer-négyszázhatvanegyforint /hó/töltőoszlop. (Töltőoszlop: 2 db Type2 csatlakozóval szerelt, maximum 2\*22 kW töltési teljesítményt kínáló töltőberendezés.)

A Vállalkozói díj számításának alapja a hónap első naptári napján üzemeltetett töltők száma. A hónap közben üzembehelyezett töltőállomások után a következő naptári hónaptól kell a Vállalkozói díjat megfizetni.

Jelen szerződés hatálya alól kivonásra kerülő töltők üzemeltetése minden esetben a változás hónapjának utolsó napjával szűnik meg, így az adott töltőre vonatkozó üzemeltetési havidíj a szerződés alóli kivonást követő naptári hónaptól kezdődően szűnik meg.

* + 1. Felek megállapodnak, hogy a Vállalkozói díjat, valamint a 2. sz. mellékletben rögzített kiegészítő díjakat minden év január 31-ig felülvizsgálják, és a KSH oldalán (<https://www.ksh.hu/stadat_eves_3_6>) publikált, a Szolgáltatásokra vonatkozó Fogyasztói árindex előző évre meghatározott értékét figyelembe véve, közös megegyezéssel legkésőbb február 10-ig módosítják az adott évre vonatkozóan. Az árváltozás első alkalommal 2023.01.01. napja után történhet.
    2. Felek rögzítik, hogy a 2. sz. mellékletben meghatározott Vállalkozó eseti munkavégzés díjak csak az eseti javítások (2.2.1 e.) pont) során és a rendszeres karbantartási tevékenység kereteit meghaladó eseti munkavégzés (2.2.2. pont) esetén számlázhatók, a rendszeres karbantartás során (2.2.1 és 2.2.2 pont) nem.
  1. **Forgalomarányos bérleti díj** 
     1. Vállalkozó Megrendelőnek az Elektromobilitás Szolgáltatás jogának gyakorlásáért forgalommal arányos mértékű Bérleti díjat köteles fizetni, amelynek mértéke: a Vállalkozó informatikai rendszerében rögzített kimeneti, időszaki töltési adatok alapján számított **nettó 8.- Ft/kWh + ÁFA**
     2. A díjazás megállapításához az összes töltőpont adott hónap első napjának 00:00 órájától a hónap utolsó napján 24:00 órájáig elért fogyasztását kell vizsgálni.   
        A forgalomarányos bérleti díj összegének meghatározása a Vállalkozót jelen szerződés hatálya alatt megillető ingatlan használat jogára (2.1.6. pont szerinti Parkolóhelyek) tekintettel történt.
     3. Felek megállapodnak, hogy a 2.6.1. pontban írt összegeket negyedévente közösen felülvizsgálják és szükség szerint módosítják.
     4. A bérleti díj alapját kizárólag azok a töltési tranzakciók képezik, amelyek az elszámolási időpontot megelőző naptári hónapban lezárásra kerültek és elérték vagy meghaladták az 1kWh-t.

**Elszámolás, számlázás és fizetési feltételek**

* + 1. Felek a Vállalkozói díjról és a Bérleti díjról negyedévet követő 10 (tíz) munkanapon belül elszámolnak.
    2. Felek megállapodnak, hogy a Vállalkozói díj és a Bérleti díj elszámolása negyedéves elszámolásban történik. A negyedéves elszámolásról készült teljesítésigazolás mindkét Fél általi elfogadását és aláírását követően, Felek az ÁFA törvény 58.§ rendelkezése szerinti, és a hatályos magyar jogszabályoknak megfelelő számla kiállítására jogosultak. A számlán a szerződés számát fel kell tüntetni.
    3. Jelen Szerződés 2.2.1. e) pontja szerinti eseti javítás és a 2.2.2. pont szerinti rendszeres karbantartás kereteit meghaladó eseti munkavégzés - 2. sz. melléklet alapján meghatározott – díjáról Vállalkozó a teljesítésigazolás mindkét Fél általi elfogadását és aláírását követően, az ÁFA törvény 55-56.§ általános szabályai szerint és a hatályos magyar jogszabályoknak megfelelően jogosult és kötelezett a számla kiállítására, a teljesítésigazolás Megrendelő általi aláírását követő 8 napon belül. A számlán a megrendelés vagy a szerződés számát fel kell tüntetni.
    4. Jelen Szerződés alapján a **Vállalkozó** által kiállított számla a kiállításától számított 30 (harminc) napon belül, egyösszegben, forintban, átutalással fizetendő.
    5. Vállalkozó által a Megrendelő nevére és címére kiállított számlát Megrendelő székhelyére, postai úton kell megküldeni.
    6. Jelen Szerződés alapján a **Megrendelő** által kiállított számla a kiállításától számított 30 (harminc) napon belül kerül átutalásra, forintban. A számlát az MVM Mobiliti Kft. nevére és címére kell kiállítani, és a számviteli szolgáltatója részére a következő névre és címre kell megküldeni: MVM KONTÓ Zrt. (7031 Paks, Pf. 152). Elektronikus számla megküldésének címe: [konto-eszamlafogadas@mvm.hu](mailto:konto-eszamlafogadas@mvm.hu).
    7. Az MVM Mobiliti számviteli szolgáltatójának esetleges változásáról Vállalkozó a Megrendelőt átvétel igazolására alkalmas hivatalos e-mail vagy postai küldemény útján értesíti legalább a változást megelőző 8 (nyolc) nappal.
    8. **MVM Mobiliti** részéről a számla befogadásának, határidőre történő kifizetésének feltétele, hogy a számla:
* tartalmazza a megrendelési számot, vagy a szerződés számát,
* megfeleljen a hatályos jogszabályi előírásoknak,
* tartalmazza a szerződés tartalmának megfelelő TESZOR vagy VTSZ számot,
* mellékletként csatolva legyen az aláírt eredeti/másolt teljesítésigazolás vagy a teljesítés igazolására szolgáló más elfogadott dokumentum.
  + 1. A nem a mindenkor hatályos jogszabályoknak, illetve jelen Szerződés rendelkezéseinek nem megfelelően kiállított számla visszaküldéséből származó késedelem nem szankcionálható.
    2. Amennyiben a fizetési határidő szabadnapra, ünnepnapra, illetve munkaszüneti napra esik, a fizetési határidő a következő munkanapon jár le.

1. **A Szerződés hatálya, megszűnése**
   1. A Felek a jelen Szerződést **határozatlan időtartam**ra kötik.

A Felek a Szerződést a Korm. rendelet előírásaira tekintettel 90 (kilencven) napos felmondási idővel, rendes felmondással bármikor megszüntethetik.

**Bármelyik Fél** a Szerződést a másik Félnek a jelen Szerződésből eredő kötelezettsége súlyos megszegése esetén azonnali hatályú rendkívüli felmondással megszüntetheti a szerződésszegő félhez intézett egyoldalú, indokolt írásbeli jognyilatkozattal az alábbi indokok esetén.

* 1. **MVM Mobiliti** részéről:
* amennyiben a **Megrendelő** működését folyamatosan, 15 (tizenöt) napot meghaladóan beszünteti, ellene jogerősen felszámolási vagy végelszámolási eljárás indul,
* amennyiben a **Megrendelő** 24 órát meghaladó időtartamban nem biztosítja a Töltők üzemeltetéséhez szükséges, jelen Szerződésben meghatározott villamos energia mennyiséget, teljesítményt, feszültséget, vagy a Töltők üzemeltetését más módon legalább 24 órán át akadályozza, és ezt a helyzetet MVM Mobiliti írásbeli felszólításában megjelölt póthatáridő elteltét követően sem orvosolja,
* amennyiben a Megrendelő a fenti **Hiba! A hivatkozási forrás nem található.**7 pontban írt kötelezettségét ismételten megszegi, vagy a Megrendelő a Parkolóhelyekhez és a Töltőkhöz történő hozzáférést 24 órát meghaladóan akadályozza vagy korlátozza.
  1. **Megrendelő** részéről:
* amennyiben az **MVM Mobiliti** nem üzemelteti vagy tartja karban a Töltőket, és e kötelezettségének legalább 20 (húsz) napos póthatáridőt tartalmazó írásbeli felszólítás ellenére sem tesz eleget
* amennyiben MVM Mobiliti a jelen Szerződés szerinti fizetési kötelezettségéneklegalább 20 (húsz) napos póthatáridőt tartalmazó írásbeli felszólítás ellenére sem tesz eleget.
  1. Jelen szerződés engedményezése (átruházása) kizárólag a másik fél előzetes hozzájárulása esetén lehetséges, kivéve a kapcsolt vállalkozásra történő engedményezést.

1. **Felelősség**
   1. Az **MVM Mobiliti** a Töltők használatával kapcsolatos kártérítési felelősségre felelősségbiztosítással rendelkezik, amennyiben e kötelezettségét elmulasztja, a Töltők üzemeltetéséből eredő felelősséget a Ptk.-ban meghatározott esetek fennállta esetén köteles viselni.
   2. **Megrendelő** a töltőket érintő minden káreseményről vagy meghibásodásról köteles az **MVM Mobiliti**t tudomásszerzést követően haladéktalanul, de legkésőbb 24 órán belül rövid úton (email, telefon) tájékoztatni.
2. **Egyedi megállapodások**
   1. A **Vállalkozó** vállalja a karbantartásokhoz szükséges alkatrészek folyamatos beszerzését, illetve tárolását.
   2. A **Vállalkozó** a rongálásból, vagy nem rendeltetésszerű használatból adódó- meghibásodások esetén, a **Megrendelő** előzetes tájékoztatását követően, **Megrendelő** írásos megrendelése alapján jogosult munkát végezni. A **Vállalkozó** a jelen szerződés kereteit meghaladó 2.2.1. e) pont és a 2.2.2. pont szerinti rendszeres karbantartási tevékenység kereteit meghaladó munkákat, egyedi, írásos megrendelés alapján vállalja, és a 2. sz. mellékletben rögzített díjak alkalmazása mellett végzi el. Az eseti munkavégzés költségei egyedileg kerülnek kiszámlázásra a Megrendelő által aláírt teljesítésigazolás alapján, az ÁFA törvény általános rendelkezéseinek megfelelően.
   3. Jelen szerződés nem tartalmazza az időszaki hatósági eljárások díjait, vagy a jogszabály módosulásából eredő esetleges illeték, vagy módosítási (átépítési) többletköltségeket. Azokat felmerülésük és elfogadásuk függvényében **Megrendelő** közvetlenül fizeti.
3. **Garanciális feltételek**
   1. A **Vállalkozó** az általa végzett javítási munkára – a munkavégzés során felhasznált anyagok, alkatrészek kivételével – a munka elvégzésétől számított 6 hónap időtartamú, kifejezetten a javítási munkára vonatkozó jótállást vállal.

A **Vállalkozó** a javítási munka elvégzése során felhasznált alkatrészekre 12 hónap jótállást vállal.

Amennyiben a javítási munka során felhasználásra kerülő anyagokra és alkatrészekre azok szállítója a fentiektől eltérő feltételekkel vállal jótállást, akkor a szállítótól kapott jótállási feltételekről **Vállalkozó** írásban, az előzetes árajánlatában köteles **Megrendelőt** tájékoztatni. Ebben az esetben **Vállalkozó** köteles a gyártótól kapott jótállási feltételeket változatlan formában, változatlan feltételekkel (jótállási idő kezdete, időtartama, jótállási jogok köre stb.) **Megrendelő** számára továbbadni, biztosítani.

Nem terjed ki a jótállás azokra a hibákra, amelyek a rendes elhasználódásból erednek, vagy amelyeket az adott eszköz, vagy berendezés szakszerűtlen használata, rongálása okozott.

1. **Vis Maior**
   1. Vis Maiornak minősül minden olyan, a szerződés megkötésekor előre nem látható rendkívüli esemény, amely a felek által el nem hárítható, nem vezethető vissza a szerződő felek magatartására vagy mulasztására és a szerződés teljesítését lehetetlenné teszi, vagy késlelteti.

A felek vis maiornak tekintik különösen, de nem kizárólagosan:

a) természeti katasztrófákat;

b) tűzvészt, robbanást, tömeges megbetegedést (járvány);

c) háborút, háborús cselekményeket (függetlenül attól, hogy fennáll-e hadiállapot vagy sem);

d) forradalmat, felkelést, zavargásokat, polgárháborút, vagy terrorcselekményeket;

e) sztrájkot.

* 1. Nem jelent szerződésszegést, ha a kötelezettségek szerződésszerű teljesítését közvetlenül és bizonyíthatóan vis maior esemény akadályozza vagy korlátozza. Vis maior esetén a szerződéses teljesítési határidők meghosszabbodnak azzal az időtartammal, amíg a felek a Vis maiornak minősülő esemény miatt nem tudnak teljesíteni. Nem hivatkozhat a szerződő fél vis maiorra abban az esetben, ha a vis maior esemény ellenére a szerződéses kötelezettségét teljesíteni tudja.
  2. Vis maior esetén az arról tudomást szerző félnek haladéktalanul írásban kell értesítenie a másik felet. Ezen írásos értesítésnek tartalmaznia kell az esemény jellemzőit és annak a jelen szerződés teljesítésére gyakorolt hatását, valamint a késedelem miatt a teljesítés várható időpontját. Amennyiben a teljesítés várható időpontja nem határozható meg, vagy a vis maior az előzetesen meghatározott időponton túl is fennáll, a felek kötelesek a lehető legrövidebb időn belül egymással a szerződés teljesítésének folytatásáról egyeztetni. Ennek során a Felek megállapodnak a feladatok befejezésének időpontjában, valamint az egyéb, valamely fél által lényegesnek minősített kérdésekben. A vis maior esetről tudomást szerző fél a fenti tájékoztatás elmulasztásából eredő kárért helytállni tartozik a másik fél felé.
  3. Amennyiben a felek az egyeztetés megkezdésétől számított 10 napon belül nem tudnak megállapodni, bármelyik fél jogosult a szerződést 30 napos felmondási idővel a másik fél részére címzett írásbeli nyilatkozattal felmondani. A szerződés megszűnik amennyiben a szerződés teljesítése lehetetlenné vált a vis maior esemény következtében.
  4. Amennyiben a Felek között vita alakul ki arról, hogy egy adott helyzetben vis maior következett-e be, illetve, hogy adott Fél a szerződést vis maior miatt, vagy más okból nem tartotta be, a Felek elsősorban független szakértőhöz fordulnak a vita eldöntése érdekében. Amennyiben ez nem vezet eredményre, a Felek a 8.15. pontban foglaltak szerint járnak el.
  5. A Vis maiort követően a késedelembe esett fél köteles haladéktalanul folytatni a teljesítést.

1. **Vegyes rendelkezések**
   1. A jelen Szerződés a Felek által történő aláírása napján lép hatályba.
   2. Felek megállapodnak, hogy a jelen Szerződéssel összefüggésben tudomásukra jutott, üzleti titoknak minősülő információkat bizalmasan kezelik, azokat illetéktelen harmadik személyek részére nem teszik hozzáférhetővé. Az üzleti titok védelméről szóló 2018. évi LIV. törvény (továbbiakban: Ütvtv.) alapján üzleti titok a gazdasági tevékenységhez kapcsolódó, titkos - egészben, vagy elemeinek összességeként nem közismert vagy az érintett gazdasági tevékenységet végző személyek számára nem könnyen hozzáférhető -, ennélfogva vagyoni értékkel bíró olyan tény, tájékoztatás, egyéb adat és az azokból készült összeállítás, amelynek a titokban tartása érdekében a titok jogosultja az adott helyzetben általában elvárható magatartást tanúsítja. Az Ütvtv. alapján védett ismeret (know-how) az üzleti titoknak minősülő, azonosításra alkalmas módon rögzített, műszaki, gazdasági vagy szervezési ismeret, megoldás, tapasztalat vagy ezek összeállítása. Az üzleti titok és védett ismeret a továbbiakban együtt: üzleti titok.

Nem minősül az üzleti titokhoz fűződő jog megsértésének az üzleti titok megszerzése, amennyiben:

a) a jogosulttól független fejlesztés, felfedezés vagy alkotás,

b) nyilvánosan hozzáférhető vagy jogszerűen megszerzett termék, illetve jogszerűen igénybevett szolgáltatás vizsgálata, elemzése vagy tesztelése - feltéve, hogy az üzleti titok megszerzőjét nem terhelte az üzleti titok megszerzésére vagy megőrzésére irányuló korlátozás, különösen titoktartási kötelezettség -,

c) a védett ismeret körébe tartozó műszaki ismeretek és megoldások kivételével a munkavállalóknak vagy a munkavállalók képviselőinek a tájékozódáshoz és a konzultációhoz való jogának a jogszerűen megszerzett üzleti titok munkavállaló által a munkavállalók képviselője számára történő felfedése céljából a szükséges mértékben történő gyakorlása, vagy

d) egyéb, a jóhiszeműség és tisztesség követelményével összeegyeztethető, az adott helyzetben általában elvárható magatartás útján valósul meg.

A d) pontja szerinti megszerzésnek minősül az üzleti titoknak harmadik személytől kereskedelmi forgalomban, jóhiszeműen és ellenérték fejében történő megszerzése.

Nem minősül az üzleti titokhoz fűződő jog megsértésének:

a) a jogszerűen megszerzett üzleti titok munkavállaló által a munkavállalók képviselője számára történő felfedése, ha a felfedés a munkavállaló vagy a képviselő tájékoztatáshoz és konzultációhoz való jogának gyakorlása céljából a jog gyakorlásához szükséges mértékben történt,

b) ha az üzleti titok megszerzése, illetve az ügyben eljárni jogosult szerv számára történő felfedése jogszabálysértés vagy az üzleti tisztesség általános követelményeibe ütköző magatartás megelőzése, elkerülése, következményeinek elhárítása vagy csökkentése céljából, a közérdek védelmében, a cél által indokolt terjedelemben történik,

c) ha az üzleti titok megszerzését, hasznosítását vagy felfedését közvetlenül alkalmazandó uniós jogi aktus vagy törvény írja elő, vagy teszi lehetővé.

* 1. A felek rögzítik, hogy a magyarországi MVM cégcsoporthoz tartozó MVM Energetika Zártkörűen Működő Részvénytársaság (székhely: 1031 Budapest, Szentendrei út 207-209.; cégjegyzékszám: 01-10-041828.; rövidített neve: MVM Zrt.) és egyszemélyes vagy többségi tulajdonú leányvállalatai az üzleti titok megszerzése szempontjából nem minősülnek harmadik személynek, azaz az MVM Mobiliti jogosult az MVM Zrt. és leányvállalatai előtt felfedni a jelen szerződéssel kapcsolatos üzleti titkot, az MVM Zrt. és leányvállalatai pedig jogosultak az így megszerzett üzleti titkot – a Megrendelő további külön hozzájárulása nélkül is – hasznosítani.
  2. Az üzleti titokra egyebekben az Ütvtv. rendelkezései irányadók.
  3. Megrendelő kifejezetten hozzájárul ahhoz, hogy az MVM Zrt. – az MVM Csoport irányítása és az egységes üzleti koncepció megvalósítása érdekében –, valamint a szerződés teljesítésével összefüggésben eljáró MVM Services Zártkörűen Működő Részvénytársaság (székhely: 1023 Budapest, Árpád fejedelem útja 26-28.; cégjegyzékszám: 01-10-048351; rövidített neve: MVM Services Zrt.), továbbá az MVM Mobiliti számláit kezelő MVM KONTÓ Pénzügyi és Számviteli Szolgáltató Központ Zártkörűen Működő Részvénytársaság (székhely: 7030 Paks, Gagarin utca 1.; cégjegyzékszám: 17-10-001330; rövidített neve: MVM KONTÓ Zrt.), valamint a fenti társaságok e körben kijelölt munkavállalói a Szerződésbe betekintsenek, az abban foglaltakat megismerjék. Az MVM Zrt.-t, az MVM Services Zrt.-t és az MVM KONTÓ Zrt.-t a megismert és átadott adatok tekintetében az MVM Mobilitivel azonos titoktartási kötelezettség terheli, amely kötelezettség megsértése esetén a Megrendelővel szemben az MVM Mobiliti köteles helytállni.
  4. Megrendelő hozzájárul ahhoz, hogy az MVM Mobiliti a közzétételi kötelezettségének teljesítése keretében közzétegye a Szerződésnek a köztulajdonban álló gazdasági társaságok takarékosabb működéséről szóló 2009. évi CXXII. törvény (Kgt.) 2. § (3) bekezdésében meghatározott adatait, amennyiben a Szerződés értéke, vagy a másik Féllel egy költségvetési évben kötött azonos tárgyú szerződések együttes értéke eléri a Kgt. 2. § (3) bekezdésében hivatkozott értékhatárt.
  5. A jelen Szerződés kizárólag a Felek egyetértésével írásban módosítható. Nem minősül a jelen Szerződés módosításának a Felek adatainak és kapcsolattartóinak változtatása, azzal, hogy az adatok és kapcsolattartók változása kizárólag azt követően hatályos és alkalmazandó, hogy az adatokat vagy a kapcsolattartókat módosító Fél erről a másik Felet a jelen Szerződésben meghatározott módon, írásban értesítette.
  6. A Felek a megnevezett egyes területeken az együttműködés fenntartására és koordinálására az alábbi kapcsolattartókat jelölik ki:

A **Megrendelő** részéről kijelölt kapcsolattartó személy: Farkas András

telefonszám: +36-30/462-9107

e-mail cím: [kozterulet@bataszekph.hu](mailto:kozterulet@bataszekph.hu)

postacím: 7140 Bátaszék, Szabadság u. 4.

Az **MVM Mobiliti** részéről kijelölt kapcsolattartó személy: Papp-Batta Alexandra

telefonszám: +36-20/778-0162

e-mail cím: batta.alexandra@mobiliti.hu

postacím: 1037 Budapest, Montevideo út 2. C. ép.

Felek tájékoztatják egymást és jelen Szerződésben feltüntetett természetes személy kapcsolattartóikat/közreműködőiket, hogy a jelen Szerződésben, illetve más dokumentumokban kapcsolattartóként/közreműködőként megjelölt természetes személyek személyes adatai kezeléséről szóló részletes adatkezelési tájékoztatókat **a** [**https://www.mvmnext.hu/Adatvedelem/adatvedelmi-tajekoztatok/adatvedelmi-tajekoztatasok**](https://www.mvmnext.hu/Adatvedelem/adatvedelmi-tajekoztatok/adatvedelmi-tajekoztatasok*)**, valamint a** <https://www.bataszek.hu/files/adatkezeles_tajekoztato.pdf> **elérhetőségeken** tekinthetik meg a szerződő Felek és jelen Szerződésben feltüntetett természetes személy kapcsolattartóik/közreműködőik. Felek erről kötelesek a jelen Szerződésben feltüntetett természetes személy kapcsolattartóikat/közreműködőiket tájékoztatni  és igazolható módon meggyőződni arról, hogy ezen érintett természetes személyek a fenti dokumentumokat elolvasták. Megrendelő kijelenti, hogy a jelen pontban foglalt kötelezettsége megszegéséből eredő következményért felelősség terheli, és a kötelezettsége megszegéséből eredően az MVM Mobilitivel szemben támasztott igény, követelés alól MVM Mobilitit teljes körűen mentesíti, az ilyen igényért, követelésért harmadik személlyel szemben helytáll.

A kijelölt kapcsolattartók eljárhatnak minden olyan kérdésben, ami a Szerződés teljesítésével összefügg, de nem jelenti annak módosítását vagy megszüntetését.

A kijelölt kapcsolattartók személyében vagy egyéb adataiban bekövetkező, továbbá bármely Fél jelen Szerződésben meghatározott értesítési címének változásáról írásban 5 (öt) munkanapon belül kell értesíteni a másik Felet, amely akkor hatályos, ha a másik Fél azt írásban visszaigazolta.

A Felek együttműködése során tett intézkedéseket és nyilatkozatokat a Felek - minden esetben - kötelesek írásba foglalni és a Felek székhelyére, vagy az általuk a jelen Szerződésben megjelölt más értesítési címre kell elküldeni levélben, elektronikus levélben.

Az értesítések akkor tekinthetők átadottnak, amikor azokat a megadott címre kézbesítették (az átvétel napján); e-mail esetén akkor, amikor a kézbesítésről szóló értesítést a küldő megkapja. Felek megállapodnak abban, hogy jelen Szerződésben megjelölt kézbesítési cím(ek)re postázott nyilatkozatok, felhívások kézbesítettnek tekinthetők akkor is, ha a posta a „címzett ismeretlen” vagy „nem kereste” jelzéssel azt a feladónak visszajuttatja. Ezekben az esetekben a postai kézbesítés megkísérlésének napját követő ötödik munkanapon a postai küldeményeket kézbesítettnek kell tekinteni.

* 1. A Felek kötelezettséget vállalnak arra, hogy a jelen Szerződésben meghatározottak előkészítéséhez és annak rendelkezéseiben történő esetleges egyéb megállapodáshoz szükséges külső és belső erőforrásokat saját költségükön biztosítják, valamint, hogy teljes mértékben együttműködnek a jelen szerződés hatálya alatt.
  2. Amennyiben az MVM Mobilitivel fennálló bármely jogviszonyában a Megrendelő az ott szabályozottak szerinti, azonnali hatályú felmondásra okot adó szerződésszegést követ el, vagy a teljesítést jogos ok nélkül megtagadja, megsérti a titoktartási kötelezettségeit, a tevékenység ellátása során szándékosan kárt okoz, vagy a Munkabiztonsági előírásokat megszegi, úgy az MVM Mobiliti jogosult a jogviszonyok mindegyikét azonnali hatállyal felmondani.
  3. Megrendelő MVM Mobiliti írásbeli engedélye nélkül a szerződés időbeli hatálya alatt semmilyen formában nem foglalkoztat az MVM Vállalkozáscsoport bármely tagvállalatánál munkaviszonyban álló munkavállalót munkaviszonya fennállása alatt, továbbá nem alkalmazhat olyan alvállalkozót, illetve a szerződés teljesítésekor nem támaszkodhat olyan kapacitásait rendelkezésre bocsátó szervezetre, aki az MVM Vállalkozáscsoport bármely tagvállalata munkavállalójának és/vagy közeli hozzátartozójának bármiféle érdekeltségi körébe tartozik. Megrendelő kijelenti, hogy tulajdonosi körében nincs olyan személy, aki az MVM Vállalkozáscsoport bármely tagvállalata munkavállalójának és/vagy közeli hozzátartozójának bármiféle érdekeltségi körébe tartozik. Amennyiben ebben változás áll be, azt köteles haladéktalanul MVM Mobilitinek írásban bejelenteni.
  4. Ha a jelen Szerződés bármely rendelkezése érvénytelen vagy bíróságok, illetve más hatóságok előtt nem kikényszeríthető az nem érinti a jelen Szerződés egyéb rendelkezéseinek érvényességét, kivéve, ha a Felek ezen utólag érvénytelennek minősített rendelkezések nélkül nem kötötték volna meg a jelen Szerződést.

## Vállalkozó a jelen Szerződésben foglalt jogait, illetve kötelezettségeit jogosult a Vállalkozó Vállalatcsoporton belüli bármely egyéb vállalkozásra a Megrendelő külön hozzájárulása nélkül is átruházni. Jelen pont vonatkozásában „Vállalkozó Vállalatcsoport” jelenti az MVM Energetika Zártkörűen Működő Részvénytársaságot, mint az MVM elismert vállalatcsoport uralkodó tagját, továbbá mindazon társaságok összességét, amelyekben az MVM Energetika Zártkörűen Működő Részvénytársaság a Ptk. szerinti közvetlen vagy közvetett többségi befolyással rendelkezik, továbbá ezen utóbbi társaságok Számviteli törvény szerinti leányvállalatait.

* 1. Jelen Szerződés a Felek között létrejött megállapodást teljes körűen szabályozza, a Felek közötti megállapodás valamennyi feltételét tartalmazza és hatálytalanná tesz bármilyen, a szerződés tárgyában korábban folytatott előzetes szóbeli megegyezést, vagy korábban született írásbeli megállapodást, illetve nyilatkozatot. Felek rögzítik, hogy az általuk megkötött szerződésnek nem képezik tartalmát azon szokások, amelyek alkalmazásában a Felek az esetleges korábbi üzleti kapcsolatukban megegyeztek, illetve azon gyakorlat, amelyet egymás között kialakítottak. A Felek rögzítik továbbá, hogy a szerződésnek nem képezi tartalmát az adott üzletágban a hasonló szerződés alanyai által széles körben ismert és rendszeresen alkalmazott szokás.
  2. A Felek megállapodnak, hogy a Szerződéssel összefüggésben kialakult vitájukat elsősorban békés úton, egyeztető tárgyalások útján kísérlik meg rendezni. Amennyiben ez az egyeztető tárgyalások kezdetétől számított 30 naptári napon belül nem vezet eredményre, és az alkalmazandó jogszabályok alapján a Felek vitájának elbírálására nem a Pesti Központi Kerületi Bíróság, a Fővárosi Törvényszék, vagy a Budapest Környéki Törvényszék az illetékes, úgy a Felek jogvitájukra a Budai Központi Kerületi Bíróság illetve a Székesfehérvári Törvényszék kizárólagos illetékességét kötik ki a per tárgyától, illetve a pertárgy értékétől függően.
  3. Jelen szerződés hatálya alatt mind Vállalkozó, mind Megrendelő köteles betartani a munkavédelem, tűzvédelem, vagyonvédelem és környezetvédelem hatályos jogszabályi előírásait, valamint Vállalkozó szerződés tárgyára vonatkozó utasításaiban és szabályzataiban foglaltakat. A Munkabiztonsági előírásokat és a Munkabiztonsági Aranyszabályokat a jelen szerződés 4. sz. melléklete tartalmazza.

A jelen Szerződésben nem szabályozott kérdésekben Magyarország mindenkor hatályos jogszabályai irányadók.

A jelen Szerződést a Felek közös elolvasást és értelmezést követően, mint akaratukkal mindenben megegyezőt, cégszerűen, jóváhagyólag aláírják.

Mellékletek:

1. sz. melléklet: Töltőhelyek meghatározása

2. sz. melléklet: Vállalkozó eseti munkavégzési nettó díjai

3. sz. melléklet: Ajánlat (azonosító: E22025)

4. sz. melléklet: Munkabiztonsági előírások, Munkabiztonsági Aranyszabályok (EBK melléklet)

|  |  |
| --- | --- |
| Kelt: Budapest, 2022. ………….  **\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**  **Balogh Szabolcs Binder Tamás**  ügyvezető technológiai vezető  **MVM Mobiliti Kft.** | Kelt: Bátaszék, 2022. június 1.  **\_\_\_\_\_\_\_\_\_\_\_\_\_\_\_\_\_\_\_\_\_**  **Dr. Bozsolik Róbert Zsolt**  polgármester  **Bátaszék Város Önkormányzata** |

Jogi ellenjegyzés:

Kondriczné dr. Varga Erzsébet

jegyző

Pénzügyi ellenjegyzés:

Tóthné Lelkes Erika

pénzügyi irodavezető

## 1. sz. melléklet

Töltőhelyek meghatározása

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Azonosító** | **Telepítési helyszín** | **Irányító-szám** | **Helyrajzi szám** | **Koordináta** | **Töltők száma (db)** | **Töltő típusa** |
|  |  | a 991. hrsz. alatti ingatlan Bátaszék, Budai utca 45. számú ingatlan előtti szakasza | 7140 | 991 | 46.192152,18.724252 | 1 | AC |

## 2. sz. melléklet

Vállalkozó eseti munkavégzési nettó díjai

1 fő kiszállással MVM Mobiliti budapesti székhelyétől számítva:

|  |  |
| --- | --- |
| Helyszíni óradíj (Ft/óra/fő) | 11.000.-Ft |
| Kiszállási díj (Ft/óra/fő) | 6.000.-Ft |
| Kiszállási díj (Ft/km) | 90.-Ft |

Minimális kiszállási díj: 10.000.-Ft

A díjat a mindenkor hatályos ÁFA törvény szerinti mértékű ÁFA terheli.